“กสิกรไทย” วางกรอบ SET สัปดาห์หน้า 1,600-1,665 จุด จับตาตัวเลขส่งออกไทย- การเมืองในปท.
“กสิกรไทย” คาดกรอบ SET สัปดาห์หน้า 1,600-1,665 จุด จับตาตัวเลขส่งออกเดือนก.ค.ของไทย และประเด็นการเมืองในประเทศการประชุมประจำปีของเฟด รวมถึงสถานการณ์ตึงเครียดในภูมิภาคและทิศทางเงินทุนต่างชาติ 
“กสิกรไทย” ชี้กรอบ SET สัปดาห์หน้า 1,600-1,665 จุด จับตาตัวเลขส่งออกไทย และประชุมถ้อยแถลงเฟด
20 ส.ค. 2565

บล.กสิกรไทย มองว่าดัชนีหุ้นไทยสำหรับสัปดาห์ถัดไป (22-26 ส.ค.65) มีแนวรับที่ 1,610 จุด และ 1,600 จุด ขณะที่แนวต้านอยู่ที่ 1,645 จุด และ 1,665 จุด ตามลำดับ
โดยศูนย์วิจัยกสิกรไทยประเมินปัจจัยสำคัญที่ต้องติดตาม ได้แก่ ตัวเลขส่งออกเดือนก.ค. ของไทย ประเด็นการเมืองในประเทศการประชุมประจำปีของเฟดที่ Jackson Hole สถานการณ์ตึงเครียดในภูมิภาคและทิศทางเงินทุนต่างชาติ
ส่วนข้อมูลเศรษฐกิจสหรัฐฯ ที่สำคัญ ได้แก่ ยอดขายบ้านใหม่ ยอดสั่งซื้อสินค้าคงทน และดัชนี PCE/Core PCE Price Indices เดือนก.ค. รวมถึงตัวเลขจีดีพีไตรมาส 2/65
ขณะที่ปัจจัยต่างประเทศอื่นๆ ได้แก่ อัตราดอกเบี้ยเงินกู้ LPR เดือนส.ค. ของจีน รวมถึงดัชนี PMI เดือนส.ค. (เบื้องต้น) ของญี่ปุ่น ยูโรโซน อังกฤษ และสหรัฐฯ
โดยในวันศุกร์ (19 ส.ค.65) ดัชนี SET ปิดที่ระดับ 1,625.92 จุด เพิ่มขึ้น 0.23% จากสัปดาห์ก่อน ขณะที่มูลค่าการซื้อขายเฉลี่ยต่อวันอยู่ที่ 74,317.55 ล้านบาท เพิ่มขึ้น 11.62% จากสัปดาห์ก่อน ส่วนดัชนี mai เพิ่มขึ้น 2.26% มาปิดที่ 624.76 จุด